Alustava lisätalousarvioesitys nro 1 vuoden 2009 yleiseen talousarvioon - Menotaulukko pääluokittain - Pääluokka III – komissio /* KOM/2009/0022 lopull. */





[pic] | EUROOPAN YHTEISÖJEN KOMISSIO | Bryssel 23.1.2009 KOM(2009) 22 lopullinen ALUSTAVA LISÄTALOUSARVIOESITYS NRO 1 VUODEN 2009 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio (komission esittämä) ALUSTAVA LISÄTALOUSARVIOESITYS NRO 1VUODEN 2009 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY, Euratom) N:o 1525/2007[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 1 vuoden 2009 talousarvioon. SISÄLLYSLUETTELO 1. Johdanto 4 2. EU:n solidaarisuusrahaston varojen käyttöönotto 4 2.1. Romania: tulvat 4 2.2. Rahoitus 5 MUUTOKSET PÄÄLUOKITTAISEEN MENOTAULUKKOON Muutokset pääluokittaiseen menotaulukkoon toimitetaan erikseen SEI-BUD-järjestelmän välityksellä. Pääluokittaisen menotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä. 1. Johdanto Tämä vuotta 2009 koskeva alustava lisätalousarvioesitys (ALTE) nro 1 kattaa seuraavat toimenpiteet: - EU:n solidaarisuusrahastosta otetaan käyttöön yhteensä 11,8 miljoonaa euroa maksusitoumus- ja maksumäärärahoina Romanian tulvien johdosta. - vastaava 11,8 miljoonan euron määrä siirretään budjettikohdan 13 03 16 (Euroopan aluekehitysrahasto (EAKR) – Lähentyminen) maksumäärärahoista. 2. EU:n solidaarisuusrahaston varojen käyttöönotto 2.1. Romania: tulvat Varsin suuressa osassa Romaniaa oli heinäkuussa 2008 rankkasateita, jotka aiheuttivat pahoja tulvia ja maanvyörymiä. Romanian viranomaiset ovat hakeneet rahoitustukea EU:n solidaarisuusrahastosta neuvoston asetuksen (EY) N:o 2012/2002[3] 4 artiklassa säädetyn kymmenen viikon määräajan puitteissa. Komissio on tehnyt hakemuksesta perusteellisen arvion neuvoston asetuksen (EY) N:o 2012/2002 ja erityisesti sen 2–4 artiklan mukaisesti. Seuraavassa on esitetty yhteenveto arvioinnin tärkeimmistä osatekijöistä. 1. Hakemus jätettiin komissioon 1. lokakuuta 2008 eli kymmenen viikon määräajan kuluessa siitä, kun ensimmäiset vahingot oli todettu 24. heinäkuuta 2008. 2. Kyse on luonnonkatastrofista. Romanian viranomaiset arvioivat välittömien vahinkojen kokonaismääräksi 471,4 miljoonaa euroa. Kyseinen kokonaismäärä on noin 83 prosenttia Romaniaan sovellettavasta tavanomaisesta solidaarisuusrahaston varojen käyttöönoton kynnysarvosta, joka on 566,8 miljoonaa euroa (eli 0,6 prosenttia suhteessa Romanian bruttokansantuloon). Rahoitustuen määrä lasketaan välittömien vahinkojen kokonaismäärän perusteella. Rahoitustukea saa käyttää ainoastaan asetuksen 3 artiklassa määriteltyjen ensisijaisten hätätoimien toteuttamiseen. 3. Koska vahinkojen kokonaismäärä jää alle tavanomaisen kynnysarvon, hakemus perustuu asetuksen (EY) N:o 2012/2002 2 artiklan 2 kohdan viimeiseen alakohtaan, joka koskee ns. poikkeuksellisia alueellisia katastrofeja. Kyseisessä alakohdassa säädetään edellytyksistä, joiden täyttyessä solidaarisuusrahastosta voidaan myöntää tukea poikkeuksellisissa tilanteissa. Kyseisen alakohdan mukaan rahastosta voidaan poikkeustapauksessa myöntää tukea alueelle silloin kun aluetta on koetellut sellainen poikkeuksellinen katastrofi, pääasiassa luonnonkatastrofi, jolla on vakavia ja pitkäaikaisia vaikutuksia huomattavan väestönosan elinoloihin ja talouden vakauteen alueella. 4. Hakemus koskee viittä maakuntaa Romanian koillisosassa (Maramureş, Suceava, Botoşani, Iaşi ja Neamţ). Kyseinen alue on ns. vierekkäinen ja yhtenäinen alue, jossa on yhteensä 3 miljoonaa asukasta. Romanian viranomaisten mukaan katastrofi on vaikuttanut huomattavaan väestönosaan alueella. Kaikkiaan 241 kuntaa, joissa asuu yhteensä 1,6 miljoonaa ihmistä, kärsi katastrofista välittömästi, kun yksityiskoteja ja viljelyksiä tuhoutui osittain tai kokonaan. 5. Romanian viranomaiset ovat esittäneet todisteita, jotka osoittavat tulvilla olleen vakavia ja pitkäaikaisia vaikutuksia elinoloihin ja talouden vakauteen alueella. Perusinfrastruktuuri, maa-, metsä- ja karjatalous sekä yksityiskodit kärsivät vakavia vahinkoja. Tulvat peittivät 39 214 hehtaaria maatalousmaata ja 240 hehtaaria metsää alueella, jonka talous perustuu suurelta osin maatalouteen. Arvioiden mukaan tulvista kärsivillä alueilla ei ennen vuotta 2009 voida harjoittaa maataloustuotantoa. Lisäksi perusinfrastruktuuri on vaurioitunut pahasti. Kaikkiaan 1 949 kilometriä maantietä joutui tulvan alle, ja 2 000 siltaa ja noin 87,6 kilometriä patorakennelmia tuhoutui kokonaan. Maanteiden joutuminen tulvan alle Moldovan ja Ukrainan vastaisilla rajoilla on suuresti haitannut Romanian kauppaa Pohjois- ja Koillis-Euroopan maiden kanssa. Katastrofilla on pitkäaikaisia vaikutuksia elinoloihin alueella, koska noin 14 644 yksityiskotia tuhoutui. Lisäksi perusinfrastruktuuriin kuuluva veden ja energian jakelu katkesi pitkäksi ajaksi, ja liikenneinfrastruktuurin vakavat vauriot eristivät noin 100 kuntaa kokonaan. 6. Romanian viranomaiset ovat arvioineet asetuksen (EY) N:o 2012/2002 3 artiklan 2 kohdan mukaisesti tukikelpoisten välttämättömien hätätoimien kustannuksiksi 390,8 miljoonaa euroa. Kustannukset on jaoteltu toimenpidetyypeittäin. Pääosa toimista liittyy liikenne- ja vesihuoltoinfrastruktuurin pikaiseen korjaamiseen sekä tulvilta suojaavan perusinfrastruktuuriin nopeaan rakentamiseen. Rahastosta rahoitettavien toimenpiteiden tyypit määritellään niiden toteuttamisesta tehtävässä sopimuksessa selvästi. 7. Romanian viranomaiset ovat ilmoittaneet, että hakemusta jätettäessä vahinkojen kattamiseksi ei ollut saatu rahoitusta muista yhteisön rahoituslähteistä. 8. Romanian viranomaiset ovat myös ilmoittaneet, etteivät tukikelpoiset vahingot kuulu vakuutusturvan piiriin. Edellä esitetyn perusteella ehdotetaan, että hakemus, jonka Romania on tehnyt heinäkuun 2008 tulvien johdosta, hyväksytään poikkeuksellista alueellista katastrofia koskevien kriteerien perusteella ja että Romanialle myönnetään tukea solidaarisuusrahastosta. 2.2. Rahoitus Solidaarisuusrahaston vuotuinen talousarvio on miljardi euroa. Koska rahasto on perustettu solidaarisuuden tukemiseksi, komissio katsoo, että rahastosta maksettavan tuen olisi oltava porrasteista. Tämä tarkoittaa, että asetetun kynnysarvon (0,6 prosenttia suhteessa BKTL:oon tai 3 miljardia euroa vuoden 2002 hintoina sen mukaan, kumpi näistä on pienempi) ylittävään vahinkojen osuuteen olisi aiemman käytännön mukaisesti sovellettava suurempaa tuki-intensiteettiä kuin kynnysarvon alle jäävään vahinkojen osuuteen. Suurkatastrofien johdosta myönnettävä tuki on aikaisemmin ollut kynnysarvon alle jäävältä osuudelta 2,5 prosenttia ja kynnysarvon ylittävältä osuudelta 6 prosenttia kaikista välittömistä vahingoista. Poikkeuksellisten alueellisten katastrofien osalta tuki on 2,5 prosenttia kaikista välittömistä vahingoista. Solidaarisuusrahastosta myönnettävän tuen laskutapa määritettiin solidaarisuusrahaston vuosikertomuksessa (2002–2003), ja neuvosto ja Euroopan parlamentti ovat hyväksyneet sen. Tässä tapauksessa ehdotetaan, että sovelletaan edellä mainittuja prosenttiosuuksia ja myönnetään seuraavat tukimäärät: (euroa) | Välittömät vahingot | Kynnysarvo | 2,5 prosentin mukaan laskettu määrä | 6 prosentin mukaan laskettu määrä | Tuen ehdotettu kokonaismäärä | Romanian tulvat | 471 415 101 | 566 845 000 | 11 785 377 | - | 11 785 377 | Tämän korvaussumman suorittamisen jälkeen Euroopan unionin solidaarisuusrahaston varoista vähintään 25 prosenttia jää käytettäväksi vuoden viimeisen neljänneksen aikana, kuten asetuksen (EY) N:o 2012/2002 4 artiklan 2 kohdassa edellytetään. Varainhoitovuoden varhaisessa vaiheessa on vaikea ennustaa tarkasti, miten määrärahoja voitaisiin kohdentaa uudelleen. Uusien maksumäärärahojen välttämiseksi komissio ehdottaa, että budjettikohdasta 13 03 16 (Euroopan aluekehitysrahasto (EAKR) – Lähentyminen) siirretään 11,8 miljoonaa euroa budjettikohtaan 13 06 01 EU:n solidaarisuusrahaston varojen käyttöönottoon liittyvien tarpeiden kattamiseksi. Budjettikohdan 13 03 16 toteuttamista seurataan tiiviisti varainhoitovuoden aikana. RAHOITUSKEHYKSEN TIIVISTELMÄTAULUKKO OTSAKKEITTAIN Rahoituskehys Otsake/alaotsake | Vuoden 2009 rahoituskehys | Talousarvio 2009 | ALTE nro 1/2009 | Talousarvio 2009 + ALTE nro 1/2009 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a Kasvua ja työllisyyttä edistävä kilpailukyky |11 272 000 000 | |11 768 997 000 |11 024 385 513 | | |11 768 997 000 |11 024 385 513 | |1 b Kasvua ja työllisyyttä edistävä koheesio |48 428 000 000 | |48 426 884 669 |34 975 134 166 | |-11 785 377 |48 426 884 669 |34 963 348 789 | | Yhteensä | 59 700 000 000 | |60 195 881 669 | 45 999 519 679 | |-11 785 377 | 60 195 881 669 | 45 987 734 302 | | Liikkumavara[4] | | |4 118 331 | | | |4 118 331 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 679 000 000 | |41 131 356 325 |41 083 823 325 | | |41 131 356 325 |41 083 823 325 | | Yhteensä | 59 639 000 000 | |56 121 437 011 | 52 566 129 680 | | |56 121 437 011 | 52 566 129 680 | | Liikkumavara | | |3 517 562 989 | | | |3 517 562 989 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a Vapaus, turvallisuus ja oikeus |872 000 000 | |863 925 000 |617 440 000 | | |863 925 000 |617 440 000 | |3 b Kansalaisuus |651 000 000 | |650 963 000 |678 960 000 |+11 785 377 |+11 785 377 |662 748 377 |690 745 377 | | Yhteensä | 1 523 000 000 | |1 514 888 000 | 1 296 400 000 | +11 785 377 | +11 785 377 | 1 526 673 377 | 1 308 185 377 | | Liikkumavara[5] | | |8 112 000 | | | |8 112 000 | | | 4. EU MAAILMANLAAJUISENA TOIMIJANA[6] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Liikkumavara | | | -419 930 360 | | | | -419 930 360 | | | 5. HALLINTO[7] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Liikkumavara | | | 76 269 100 | | | | 76 269 100 | | | 6. KORVAUKSET | 210 000 000 | |209 112 912 | 209 112 912 | | |209 112 912 | 209 112 912 | | Liikkumavara | | | 887 088 | | | | 887 088 | | | YHTEENSÄ | 136 211 000 000 | 123 858 000 000 | 133 845 980 852 | 116 096 062 329 | +11 785 377 | 0 |133 857 766 229 | 116 096 062 329 | | Liikkumavara | | |3 187 019 148 |8 083 937 671 | | |3 187 019 148 |8 083 937 671 | | [1] EYVL L 248, 16.9.2002, s. 1. [2] EUVL L 343, 27.12.2007, s. 9. [3] Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3). [4] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. [5] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17. toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [6] Otsakkeen 4 vuotta 2009 koskeva liikkumavara ei sisällä hätäapuvarauksen määrärahoja eikä joustovälineen varojen käyttöönottoa. [7] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelm[8],MNOmnop¹[9] ßà=>ÊËÛÞßèé J K t öòîãään suorittamia maksuja (78 miljoonaa euroa).